Diari Oficial de la Generalitat Valenciana


Sumari del DOGV 4201, del 01-03-2002 (2002/2090)

DECRET 33/2002, de 26 de febrer, del Govern Valencià, pel qual es crea la Comissió Interdepartamental d'Immigració.
-------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2002/02/26/33**

### Versions

 12/10/2007 - Actualitat  Text inicial: 02/03/2002 - 11/10/2007 

### Dades del document

Número de DOGV
:   4201

Data del DOGV
:   01-03-2002

Secció del DOGV
:   I. DISPOSICIONS GENERALS

Número del document
:   2002/2090


Data del document
:   26-02-2002

Organisme emissor
:   Conselleria de Benestar Social

Tipus de document
:   Decret

Anàlisi jurídica

 Descriptors 

:   * legislació
    * immigració
    * organització administrativa

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 12.10.2007 – 20.03.2019**

 

**DECRET 33/2002, de 26 de febrer, del Govern Valencià, pel qual es crea la Comissió Interdepartamental d'Immigració.**

 

**[(DOGV núm. 4201 de 01.03.2002)](http://www.docv.gva.es/datos/2002/03/01/pdf/2002_2090.pdf) Ref. 0864/2002**

 

La intensificació del fenomen migratori a la Comunitat Valenciana i la previsió del seu augment progressiu exigeixen una actuació decidida per part de la Generalitat Valenciana que contribuïsca a facilitar la integració social dels estrangers a la Comunitat Valenciana.

En aquest context i prenent com a base que el disseny d'una política d'immigració correspon a l'estat per imperatiu constitucional, es va aprovar recentment la Llei Orgànica 8/2000, de 22 de desembre, de reforma de la Llei Orgànica 4/2000, d'11 de gener, sobre drets i llibertats dels estrangers a Espanya i la seua integració social. Una norma que conjuga l'imperatiu de l'article 13 de la Constitució, en virtut de la qual els estrangers gaudiran a Espanya de les llibertats públiques que garanteix el títol I d'aquesta en els termes que establisquen els tractats i les lleis, amb els compromisos adquirits per Espanya com a país membre de la Unió Europea, especialment a partir de les conclusions del Consell Europeu de Tampere a l'octubre de 1999, sobre la creació d'un espai de llibertat, de seguretat i de justícia.

Per aixó, la política estatal d'immigració actual es fonamenta en l'esmentada normativa, que ofereix un plantejament global i coordinat del tractament del fenomen migratori a Espanya, des d'una óptica de conjunt, tot englobant aquells aspectes que redunden en una plena integració social dels estrangers a Espanya.

Precisament el caràcter de política d'estat que revesteix el fenomen de la immigració, situa a la Generalitat Valenciana en un àmbit competencial determinat per aquests plantejaments globals. En aquest marc, les competències de la Generalitat Valenciana en matèria d'immigració es refereixen, principalment, a l'atenció social a l'immigrant a través de l'activitat prestacional de la seua organització administrativa.

A fi de reforçar les polítiques del Govern Valencià en matèria d'integració de la immigració en els àmbits educatiu, sanitari i d'habitatge, així com per a la posada en marxa del Pla Valencià de la Immigració, el Decret 161/2001, de 30 d'octubre, del Govern Valencià, ha creat  la Direcció General d'Immigració com a órgan adscrit a la conselleria amb competència en matèria d'immigració. ****[1]********[2]****

En la línia d'aprofundir en la recerca de solucions a la problemàtica de la integració dels immigrants en la societat valenciana i amb l'ànim de coordinar les diverses actuacions, es crea amb aquest decret la Comissió Interdepartamental d'Immigració.

En vitut de tot el que s'ha exposat, d'acord amb alló establit en la Llei 5/1983, de 30 de desembre, de la Generalitat Valenciana, de Govern Valencià, a proposta del conseller de Benestar Social i amb la prèvia deliberació del Govern Valencià, en la reunió del dia 26 de febrer de 2002,

 

 

DECRETE

 

 

CAPÍTOL I. Composició i funcions de la Comissió Interdepartamental

 

**Article 1. Creació de la Comissió** ****[3]********[4]****

A fi d'assessorar  a la Direcció General d'Immigració en la planificació, en l'execució i en l'avaluació de les accions que foren necessàries en matèria d'immigració, i facilitar la coordinació de l'exercici de competències en aquesta matèria per les distintes conselleries, es crea la Comissió Interdepartamental d'Immigració com a órgan col·legiat adscrit a la conselleria amb competència en matèria d'immigració.

 

**Article 2. Composició de la Comissió** ****[5]****

La Comissió Interdepartamental d'Immigració estarà formada pels membres següents:

a) President: el titular de la conselleria competent en matèria d'immigració.

b) Vicepresident: el titular de la secretaria autonómica competent en matèria d'immigració.

c) Vocals:

Un representant amb càrrec de titular de direcció general o superior, en representació de cada una de les conselleries següents:

- De la que tinga la competència en matèria d'economia, hisenda i ocupació.

- De la que tinga competències en matèria de benestar social.

- De la que tinga competències en matèria d'infraestructures i transports.

- De la que tinga competències en matèria d'educació.

- De la que tinga competències en matèria de cultura i esport.

- De la que tinga competències en matèria de sanitat.

- De la que tinga competències en matèria d'indústria, comerç i innovació.

- De la que tinga competències en agricultura, pesca i alimentació.

- De la que tinga competències en medi ambient, aigua, urbanisme i habitatge.

- De la que tinga competències en justícia i administracions públiques.

- De la que tinga competències en governació.

- De la que tinga competències en turisme.

- El titular de la Secretaria Autonómica de Comunicació.

- El titular de la direcció general amb competències en cooperació al desenvolupament i solidaritat.

- El titular de la direcció general amb competències en ciutadania i integració.

d) secretari: el titular de la direcció general competent en matèria d'immigració.

 

**Article 3. Funcions**

Correspon a la Comissió Interdepartamental establir els criteris de coordinació, seguiment i avaluació de les actuacions que es desenvolupen en matèria d'immigració en la Comunitat Valenciana en l'exercici de les competències própies de la Generalitat Valenciana, i en particular:

1. Proposar  a Direcció General d'Immigració l'execució d'actuacions específiques en departaments de la Generalitat Valenciana. ****[6]****

2. Informar el Pla Valencià de la Immigració que li siga proposat pel Comissionat del Govern en aquesta matèria, previament a la remissió d'aquest al Govern Valencià per a la seua aprovació.

3. Ser informat del desenvolupament del Pla Valencià de la Immigració.

4. Supervisar el desenvolupament del Pla Valencià de la Immigració, tot garantint el correcte compliment d'aquest.

5. Realitzar l'avaluació del Pla Valencià de la Immigració.

6. Conéixer els plans i els programes que, des d'altres administracions públiques i entitats privades, es pogueren realitzar en l'àmbit de la Comunitat Valenciana, així com establir les formes de col·laboració adequades que permeten una major eficiència d'accions.

7. Totes aquelles funcions atribuïdes reglamentàriament o per la Conselleria amb competències en matèria d'acció social, així com totes aquelles que es deduïsquen de la seua naturalesa d'órgan assessor.

 

 

CAPÍTOL II. Del règim de funcionament de la Comissió Interdepartamental

 

**Article 4. Règim de funcionament**

La Comissió Interdepartamental aprovarà el seu reglament d'organització i de funcionament, i li seran d'aplicació les normes previstes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

En tot cas, la Comissió Interdepartamental es reunirà, amb caràcter ordinari, almenys dues vegades a l'any, sense perjudici de la possibilitat de realitzar reunions extraordinàries convocades pel president, a iniciativa própìa o a petició d'un terç dels seus membres.

 

**Article 5. Convocatória i assistència**

La convocatória i l'ordre del dia de cada reunió, juntament amb la documentació necessària, seran tramesos a tots els seus membres amb una antelació mínima de setanta-dues hores, llevat dels casos d'urgència justificada.

Tots els membres de la Comissió podran delegar l'assistència a les sessions en uns altres alts càrrecs, com a mínim d'igual nivell jeràrquic i que pertanyen a la mateixa conselleria, llevat del cas de la presidència, la delegació de la qual recaurà en el vicepresident de la Comissió.

Per a un major coneixement dels temes que s'han de tractar, a les reunions de la Comissió Interdepartamental podran assistir aquelles altres persones que aquest órgan col·legiat decidisca, tot disposant de veu peró no de vot.

 

**Article 6. Comissions de treball**

Per a un millor compliment de les seues funcions, la Comissió Interdepartamental podrà constituir comissions de treball, que es regularan pel reglament específic que per a aixó s'aprove.

 

**Article 7. Duració del manament**

Els membres de la Comissió mantindran les seues condicions mentre perdure el nomenament d'alt càrrec de la Generalitat Valenciana pel qual van ser designats integrants de l'esmentada Comissió.

 

**Article 8. Secretaria Administrativa** ****[7]****

La Secretaria Administrativa de la Comissió Interdepartamental d'Immigració correspondrà a la unitat administrativa que tinga atribuïdes les funcions de secretariat administratiu dels órgans col·legiats de la Generalitat.

 

 

DISPOSICIÓ DEROGATÒRIA

 

Són derogades totes aquelles normes d'igual o inferior rang que s'oposen a alló establit en aquest decret.

 

 

DISPOSICIONS FINALS

 

**Primera. Constitució de la Comissió Interdepartamental d'Immigració**

La Comissió Interdepartamental d'Immigració es constituirà en el termini màxim de dos mesos a partir de l'entrada en vigor d'aquest decret.

 

**Segona. Elaboració del Pla Valencià de la Immigració**

En el termini màxim de sis mesos des de la constitució de la Comissió Interdepartamental creada per aquest decret, la Direcció General d'Immigració haurà de trametre a aquesta el Projecte del Pla Valencià de la Immigració, per al seu estudi i informe posterior. ****[8]****

 

**Tercera. Entrada en vigor**

Aquest decret entrarà en vigor l'endemà de la seua publicació en el Diari Oficial de la Generalitat Valenciana.

 

 

València, 26 de febrer de 2002

 

 

El President de la Generalitat Valenciana,

EDUARDO ZAPLANA HERNÁNDEZ-SORO

 

El Conseller de Benestar Social,

RAFAEL BLASCO CASTANY

 

 

---

****[1]****L’article 1 del **[Decret 152/2006, de 6 d'octubre](http://www.docv.gva.es/index.php?id=26&sig=5253/2006&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D152%26ANYO_DISPOSICION%3D2006)**, del Consell, pel qual es modifica el Decret 33/2002, de 26 de febrer, del Consell, pel qual es va crear la Comissió Interdepartamental d'Immigració (DOGV núm. 5365 de 11.10.2006 - Ref. Base de dades 5253/2006), disposa que “Comissionat del Govern per a la Immigració” se substituïxen per “Direcció General d'Immigració”.

****[2]****L’article 1 del **[Decret 189/2007, de 5 d'octubre](http://www.docv.gva.es/index.php?id=26&sig=012748/2007&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D189%26ANYO_DISPOSICION%3D2007)**, del Consell, pel qual es modifica el Decret 33/2002, de 26 de febrer, del Consell, pel qual es va crear la Comissió Interdepartamental d'Immigració (DOGV núm. 5617 de 11.10.2007 - Ref. Base de dades 012748/2007) disposa que “conselleria de Benestar Social" se substituïx per "conselleria amb competència en matèria d'immigració”.

****[3]****L’article 1 del **[Decret 152/2006, de 6 d'octubre](http://www.docv.gva.es/index.php?id=26&sig=5253/2006&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D152%26ANYO_DISPOSICION%3D2006)**, disposa que “Comissionat del Govern per a la Immigració” se substituïxen per “Direcció General d'Immigració”.

****[4]****L’article 1 del **[Decret 189/2007, de 5 d'octubre](http://www.docv.gva.es/index.php?id=26&sig=012748/2007&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D189%26ANYO_DISPOSICION%3D2007)** disposa que “conselleria de Benestar Social" se substituïx per "conselleria amb competència en matèria d'immigració”.

****[5]****Redacció que fa a l’article 2 l’artícle 2 del **[Decret 189/2007, de 5 d'octubre](http://www.docv.gva.es/index.php?id=26&sig=012748/2007&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D189%26ANYO_DISPOSICION%3D2007)**.

****[6]****L’article 1 del **[Decret 152/2006, de 6 d'octubre](http://www.docv.gva.es/index.php?id=26&sig=5253/2006&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D152%26ANYO_DISPOSICION%3D2006)**, disposa que “Comissionat del Govern per a la Immigració” se substituïxen per “Direcció General d'Immigració”.

****[7]****Redacció que fa a l’article 8 l’artícle 3 del **[Decret 189/2007, de 5 d'octubre](http://www.docv.gva.es/index.php?id=26&sig=012748/2007&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D189%26ANYO_DISPOSICION%3D2007)**.

****[8]****L’article 1 del **[Decret 152/2006, de 6 d'octubre](http://www.docv.gva.es/index.php?id=26&sig=5253/2006&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D152%26ANYO_DISPOSICION%3D2006)**, disposa que “Comissionat del Govern per a la Immigració” se substituïxen per “Direcció General d'Immigració”.


Còpia Permalink ELI